《幸梨园观打球应制》
唐代·武平一

令节重遨游，分镳应彩球。骖驔回上苑，蹀躞绕通沟。

影就红尘没，光随赭汗流。赏阑清景暮，歌舞乐时休。

作者简介：武平一，名甄，以字行，武则天族孙，颍川郡王载德子。博学，通《春秋》。后在时，畏祸不与事，隐嵩山，修浮屠法，屡诏不应。中宗复位，平一居母丧，迫召为起居舍人，乞终制，不许。景龙二年，兼修文馆直学士，迁考功员外郎。虽预宴游，尝因诗规戒。明皇初，贬苏州参军。徙金坛令。既谪，名亦不衰。开元末卒。诗一卷。